प्रशासन की लापरवाही पर हावी खनन माफिया, कंपनी कर्मियों से की मारपीट
खननमाफियाने दबंगई दिखाते हुए सोमवार को रॉयल्टी कंपनी के कर्मचारियों से मारपीट की। सामान्य अस्पताल के नजदीक कंपनी कार्यालय तथा रॉयल्टी नाकों में घुसकर तोड़फोड़ की। यही नहीं कंपनी कर्मचारियों पर डंडों और हथियारों से जानलेवा हमला भी किया। जिसके चलते दर्जनों कर्मचारियों को चोटें आई। दो कर्मचारी गंभीर रूप से घायल हो गए। सरकारी अस्पताल के डाक्टरों ने प्राथमिक उपचार के बाद रेफर कर दिया।
नारायणगढ़ क्षेत्र की नदियों में खनन का काम शुरू होने के बाद खनन माफिया के हौंसले बुलंद होते जा रहे हैं। अल्पकाल में अपार धन हासिल करने के लिए खनन माफिया जहां सरकार रॉयल्टी कंपनी को चूना लगा रहा है। वहीं क्षेत्र की जनता की जिंदगी से भी खिलवाड़ कर रहा है। हर रोज की तरह सोमवार की सुबह भी खनन माफिया ने खनन सामग्री से भरे वाहनों को रॉयल्टी की पर्ची कटवाए बिना ही खनन जोन टोका से निकालना शुरू कर दिया। मियांपुर-टोका नाके पर मौजूद कंपनी के कर्मचारियों ने जब माफिया को रोकने का प्रयास किया तो उन्हें देख लेने की धमकी दी गई। बताया जाता है कि कुछ देर बाद ही खनन माफिया के गुर्गे करीब दर्जन से अधिक बाइक पर सवार होकर खनन कंपनी के कार्यालय पहुंचे। जहां उन्होंने जमकर तोड़फोड़ की। बाद में आराम कर रहे कंपनी कर्मचारियों पर जानलेवा हमला भी किया। अचानक हुए इस हमले ने कंपनी कर्मचारियों को संभलने का भी मौका नहीं मिला। डंडों और तेजधार हथियारों से किए गए हमले में करीब 10 कर्मचारियों को चोटें आई हैं, जबकि राजीव किशोर नामक कर्मचारी गंभीर रूप से घायल हो गए। इस मौके पर पुलिस के पहुंचने से पहले ही हमलावर फरार हो गए। कंपनी कर्मियों ने बताया कि इसके बाद वह मियांपुर नाके पर पंहुचे और वहां भी तोड़फोड़ की। घटना के बाद क्षेत्र की जनता खौफजदा है। पुलिस ने हमलावरों को पकड़ने के लिए क्षेत्र के चारों तरफ नाकाबंदी की।
खनन माफिया और नौकरशाहों का मजबूत गठजोड़
अवैधखनन का धंधा खनन माफिया का पसंदीदा धंधा बन चुका है। जिसने खनन माफिया का नया समृद्ध वर्ग भी पैदा किया है। इन लोगों की बढ़ती दबंगई ने लोगों के दिलों में दहशत तो पैदा कर दी है, लेकिन अब यह लोगों की आंख में खटकने लगे हैं। जिसके चलते जगह-जगह इनका विरोध देखने को मिल रहा है, लेकिन लगातार फैल रहे इस कारोबार के प्रति हुक्मरानों की अटूट खामोशी हैरानी जनक ही नहीं बल्कि पर्यावरण के लिए खतरनाक भी है।
^खनन कंपनी के कर्मचारियों की शिकायत पर कार्रवाई की जा रही है। आरोपियों को पकड़ने के लिए प्रयास जारी है। ओवरलोड वाहन को अब क्षेत्र में नहीं चल सकेंगे। इन पर शिकंजा कसने के लिए रात के समय भी नाकाबंदी की जा रही है। कमलजीतसिंह, नारायणगढ़ थाना प्रभारी
पुलिस द्वारा जब्त किए गए वाहन। (मध्य) खनन कंपनी के कार्यालय में की गई तोड़फोड़। (दाएं) घायल का इलाज करते डॉक्टर।
hin_Deva hin_Deva hin_Deva mag_Deva hin_Deva hin_Deva hin_Deva